
Naslov: ZAMENJAVA AZBESTNIH CEVI

Napoved za  voditelja:

V Sloveniji je v sistemih za oskrbo z vodo še vedno v uporabi okoli 800 kilometrov azbestnih cevi, ki bi jih morali zamenjati, saj je dokazano, da so zdravju škodljive. Vendar lokalne skupnosti same ne zmorejo tega stroška, prav tako ne upravljalci vodovodov, ker je cena v pristojnosti države in ne pokriva niti rednega vzdrževanja, kaj šele novih investicij. To ugotavljajo tudi v krški občini, zato veliko pričakujejo od predloga zakona, ki ga je v državnem zboru vložila skupina poslancev.

Telop
Iz Krškega: Goran Rovan


Snemalec: Jože Grajžl


Kljub temu, da je Kostak v zadnjih letih zaradi dotrajanosti zamenjal 15 kilometrov azbestnih vodovodnih cevi, jih je v sistemih še vedno veliko, največ v samem Krškem, kjer je 27 kilometrov teh cevi, pa tudi na Senovem in v Kostanjevici.

Telop
BOŽIDAR RESNIK – namestnik direktorice za gospodarske javne službe Kostak Krško


Azbestne cevi so stare in zato tudi dotrajane. Zaradi njih ima Kostak, ki skrbi za vodooskrbo dveh tretjin prebivalstva krške občine, tudi precejšnje izgube.

Telop
BOŽIDAR RESNIK – namestnik direktorice za gospodarske javne službe Kostak Krško


V krški občini doslej niso imeli razumevanja za ureditev teh problemov. Zato si vsi veliko obetajo od predloga zakona, ki ga je vložila skupina poslancev. Ta naj bi zagotovil, da bo država pomagala pri postopni zamenjavi azbestno cementnih cevi v vodovodni infrastrukturi, saj naj bi pri tem krila polovico stroškov.

Telop
BOŽIDAR RESNIK – namestnik direktorice za gospodarske javne službe Kostak Krško


Kje in kako bodo našli denar za nakup vodovodnih cevi iz ustreznejših materialov, za zdaj še ne vedo. Vsekakor pa bi to morali urediti čimprej, saj se z zdravjem ljudi ne gre igrati. Vprašanje je le, ali se odgovorni tega res zavedajo.

Kaseta Beta Krško št. 

